Տեսս (ֆիլմ)

Տեսս (), 1979 թվականին Թոմաս Հարդիի «Տեսսը դ’Էրբերվիլների տոհմից» վեպի (1891) էկրանավորումը ռեժիսոր Ռոման Պոլանսկու կողմից։ Ցուցադրվել է 2015 թվականի Ոսկե ծիրանի հետահայաց ցուցադրություններ ծրագրում։

Սյուժե 
Ֆիլմի իրադարձությունները տեղի են ունենում 19-րդ դարում, Անգլիայում։ Դորսեթցի գեղջուկ Ջոն Դըրբիֆիլդը պարզում է, որ ինքը դ’Էրբերվիլների տոհմի ժառանգ։ Որևէ օգուտ քաղելու ակնկալիքով Դըրբիֆիլդն իր ավագ դուստր Տեսսին ուղարկում է ունևոր դը դ’Էրբերվիլների մոտ։ Երիտասարդ Ալեք դ’Էրբերվիլը տարվում է գեղեցկուհի Տեսսով, որին «զարմուհի» էր կոչում։ Տեսսը տուն է վերադառնում հղիացած։ Շուտով ծնվում է տղա, որը մահանում է մի քանի շաբաթ անց։ Իրականում Ալեք ’Էրբերվիլերը նորահարուստ է և Դըրբիֆիլդների հետ ազգակցական կապ չունի, նրա հայրը գնել էր արիստոկրատի կոչումը։

Կյանքը նորից սկսելու համար Տեսսը մեկնում է գյուղից և աշխատանք գտնում ագարակում, որտեղ ոչ ոք տեղյակ չէ նրա նախկին ձախորդությունների մասին։ Այնտեղ նա հանդիպում է իր իսկական սիրուն՝ քահանայի որդի Էյնջել Քլեյրին, ով գլխակորույս սիրահարվում է Տեսին, և չնայած իրենց միջև գոյություն ունեցող դասակարգային անդունդին, ամուսնության առաջարկ անում։ Սակայն ամուսնական գիշերը Տեսսն Էյնջելին խոստովանում է ամեն ինչ։ Ապշած և ներելու անկարող Էյնջելը թողնում է Տեսսին և մեկնում Բրազիլիա։ Երկար ամիսներ Տեսսը հուսահատորեն սպասում է ամուսնու վերադարձին, քրտնաջան աշխատում ընտանիքի ապրուստը վաստակելու համար։ Ճակատագրի բերումով Ալեք դ’Էրբըրվիլը կրկին հայտնվում է նրա կյանքում։

Դերերում 

 Նաստասյա Կինսկի -Տեսս Դըրբիֆիլդ
 Փիթեր Ֆըրթ -Էյնջել Քլեյր
 Լայ Լոսոն -Ալեք դ’Էրբերվիլ
 Ջոն Քոլին - Ջոն Դըրբիֆիլդ
 Ռոզմարի Մարտին - տիկին Դըրբիֆիլդ
 Կարոլին Փիքլզ - Մարիան
 Ռիչարդ Պիրսոն - ծխական քահանա Մարլոտից
 Դավիդ Մարխամ - Ռևերենդ Կլար
 Պասկալ դե Բուասոն - Տիկին Կլար 
 Սյուզաննա Համիլթոն - Իզզ Հուետ
 Կարոլին Էմբլինգ - Ռեթթի
 Թոնի Չըրչ - Փարսոն Թրինհեմ
 Սիլվիա Քոլերիջ - Տիկին դ’Էրբերվիլ
 Ֆրեդ Բրյանտ - կաթնավաճառ
 Թոմ Չադբոն
 Արիել Դոմբասլ
 Դիկեն Աշվորֆ
 Լեսլի Դանլոփ

Մրցանակներ 
Տեսսը առաջադրվել է վեց մրցանակների համար և Ակադեմիայի 53-րդ մրցանակաբաշխության ժամանակ շահել երեք մրցանակ, Ոսկե Գլոբուսում առաջադրվել է չորս մրցանակի համար, շահել է երկուսը, երեք Բրիտանական Ակադեմիայի մրցանակներից շահել է մեկը և վեց Սեզար մրցանակներից` երեքը։

Ծանոթագրություններ

Արտաքին հղումներ 
Ֆիլմը imdb.com կայքում

Ֆրանսիական ֆիլմեր
1979 ֆիլմեր
Բրիտանական ֆիլմեր
Ռոման Պոլանսկու ֆիլմեր
Անգլերեն ֆիլմեր
Գրական ստեղծագործությունների էկրանավորումներ
«Սեզար» մրցանակի դափնեկիր ֆիլմեր
Ֆրանսիայում նկարահանված ֆիլմեր
Բրիտանական վեպերի էկրանավորումներ
Ֆիլմեր, որոնց գործողությունները տեղի են ունենում Անգլիայում
Անգլերեն ֆրանսիական ֆիլմեր